CELEX: 62009FN0077
Language: mt
Date: 2009-09-14 00:00:00
Title: Kawża F-77/09: Rikors ippreżentat fl- 14 ta’ Settembru 2009 — Nijs vs Il-Qorti tal-Awdituri Ewropea

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/65
            
         Rikors ippreżentat fl-14 ta’ Settembru 2009 — Nijs vs Il-Qorti tal-Awdituri Ewropea
   (Kawża F-77/09)
   2009/C 282/125
   Lingwa tal-kawża: Il-Franċiż
   
      Partijiet
   
   
      Rikorrenti: Bart Nijs (Bereldange, il-Lussemburgu) (rappreżentant: Fränk Rollinger, avukat)
   
      Konvenuta: Il-Qorti tal-Awdituri Ewropea
   
      Suġġett u deskrizzjoni tal-kawża
   
   Talba għall-annullament tad-deċiżjoni tal-kumitat ad hoc tal-Qorti tal-Awdituri Ewropea, tal-15 ta’ Jannar 2009, dwar it-tkeċċija tar-rikorrent mingħajr ebda tnaqqis fil-pensjoni tiegħu b’effett mill-1 ta’ Frar 2009.
   
      Talbiet tar-rikorrent
   
   
               —
            
            
               Prinċipalment, jannulla d-deċiżjoni tal-kumitat ad hoc tal-Qorti tal-Awdituri Ewropea, tal-15 ta’ Jannar 2009, dwar it-tkeċċija tar-rikorrent mingħajr ebda tnaqqis fil-pensjoni tiegħu b’effett mill-1 ta’ Frar 2009;
            
         
               —
            
            
               Jannulla d-Deċiżjoni tal-Qorti tal-Awdituri Ewropea 81-2007, tal-20 ta’ Settembru 2007, li tagħti setgħat ta’ Awtorità tal-Ħatra lil kumitat ad hoc;
            
         
               —
            
            
               Jannulla d-deċiżjonijiet preparatorji kollha meħuda minn dan il-kumitat ad hoc, b’mod partikolari dawk tat-22/29 ta’ Ottubru, tat-23 ta’ Novembru 2007 u tat-12 ta’ Ġunju 2008 li tinbeda investigazzjoni amministrattiva;
            
         
               —
            
            
               Alternattivament, jekk it-Tribunal għas-Servizz Pubbliku ma jilqgħax it-talbiet għal annullament ifformulati b’mod prinċipali, jiddeċiedi li s-sanzjoni mogħtija mill-kumitat ad hoc tal-Qorti tal-Awdituri Ewropea fil-15 ta’ Jannar 2009 hija, skont l-Artikolu 10 tal-Anness IX tar-Regolamenti tal-Persunal u għall-motivi spjegati iktar ’il fuq, ħarxa wisq;
            
         
               —
            
            
               Jirrinvija l-każ tiegħu quddiem l-Awtorità tal-Ħatra diversament komposta tal-Qorti tal-Awdituri Ewropea, jew jagħti sanzjoni, jekk fil-fehma tat-Tribunal għas-Servizz Pubbliku din tkun verament neċessarja, li tkun iktar xierqa għall-fatti;
            
         
               —
            
            
               Bħala alternattiva ulterjuri, jiddeċiedi espressament li l-prinċipju ta’ żmien raġonevoli tal-proċedura ma ġiex osservat fil-każ tiegħu, kif spjegat iktar ’il fuq, u jieħu dan inkunsiderazzjoni meta jiddeċiedi dwar is-sanzjoni, jekk ikun il-każ;
            
         
               —
            
            
               jikkundanna lill-konvenuta għall-ispejjeż.